

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

**SĒDES PROTOKOLS**

2023.gada 17.februārī Nr.4

SĒDE NOTIEK **DOMES** SĒŽU ZĀLĒ

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 14:00

SĒDI ATKLĀJ plkst. 14:00

SĒDES DARBA KĀRTĪBA:

1. Par grozījumiem Daugavpils domes 2016.gada 28.janvāra noteikumos Nr.1 “Sabiedrisko organizāciju atbalsts fonda noteikumi”.

2. Par deleģēšanas līguma un līguma par pašvaldības īpašumu nodošanu bezatlīdzības lietošanā noslēgšanu ar SIA „Daugavpils Olimpiskais centrs”.

3. Par sabiedrības ar ierobežotu atbildību “Daugavpils Olimpiskais centrs sniegto maksas pakalpojumu cenu noteikšanas kārtību un atbrīvojumiem privātpersonām.

4. Par grozījumiem Daugavpils domes 2018.gada 14.jūnija saistošajos noteikumos Nr.18 “Par nekustamā īpašuma nodokļa piemērošanu Daugavpils pilsētas administratīvajā teritorijā.

5. Par saistošo noteikumu „Par Daugavpils valstspilsētas pašvaldības 2023.gada budžetu” apstiprināšanu.

6. Par grozījumiem Daugavpils domes 2023.gada 9.februāra lēmuma Nr.37 “Par finansējuma piešķiršanu Sporta organizācijām”.

SĒDI VADA – Daugavpils valstspilsētas pašvaldības domes priekšsēdētājs Andrejs Elksniņš

SĒDĒ PIEDALĀS - 13 Domes deputāti – I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs.

SĒDĒ NEPIEDALĀS – 2 Domes deputāti – P.Dzalbe – iemesls nav zināms,

 M.Truskovskis, - iemesls nav zināms,

SĒDĒ PIEDALĀS - pašvaldības administrācijas darbinieki:

 R.Golovans, E.Upeniece, I.Šindina,

SĒDI PROTOKOLĒ - Domes protokolu lietvedības pārzine S.Rimicāne

Sēdes vadītājs lūdz deputātus no darba kārtības izslēgt 3.jautājumu “3.Par sabiedrības ar ierobežotu atbildību “Daugavpils Olimpiskais centrs sniegto maksas pakalpojumu cenu noteikšanas kārtību un atbrīvojumiem privātpersonām.”

Sēdes vadītājs lūdz deputātus balsot par jautājuma izslēgšanu no domes sēdes darba kārtības.

atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, Viktorija Sporāne-Hudojna, I.Šķinčs, A.Vasiļjevs), PRET – nav, ATTURAS – nav, **Daugavpils valstspilsētas pašvaldības dome nolemj:**

Jautājumu izslēgt no domes sēdes darba kārtības

Sēdes vadītājs lūdz deputātus apstiprināt grozīto domes sēdes darba kārtību.

atklāti balsojot: PAR – 13 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, Viktorija Sporāne-Hudojna, I.Šķinčs, A.Vasiļjevs), PRET – nav, ATTURAS – nav, **Daugavpils valstspilsētas pašvaldības dome nolemj:**

Apstiprināt domes sēdes darba kārtību.

**1.§ (82.)**

# Par grozījumiem Daugavpils domes 2016.gada 28.janvāra

# noteikumos Nr.1 “Sabiedrisko organizāciju atbalsts fonda noteikumi”

**A.Vasiļjevs,**

Pamatojoties uz Pašvaldību likuma 5.pantu, 10.panta pirmās daļas 21.punktu, ņemot vērā Daugavpils valstspilsētas pašvaldības domes Finanšu komitejas 16.februāra atzinumu, atklāti balsojot: PAR – 13 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils valstspilsētas pašvaldības dome** **nolemj:**

Izdarīt ar Daugavpils domes 2016.gada 28.janvāra lēmumu Nr.20 apstiprinātajos Daugavpils domes 2016.gada 28.janvāra noteikumos Nr.1 “Sabiedrisko organizāciju atbalsts fonda noteikumi” (turpmāk - noteikumi) šādus grozījumus:

1. Aizstāt noteikumu 1. punktā vārdus “Daugavpils pilsētas dome” ar vārdiem “Daugavpils valstspilsētas pašvaldības dome”.

2. Izteikt noteikumu 12.3.punktu šādā redakcijā:

“12.3. pieprasītā līdzfinansējuma apmērs kārtējā gada laikā nevar būt lielāks par 3000 EUR un pārsniegt 15% no kopējām projekta izmaksām.”.

3. Aizstāt noteikumu 10.7., 11.1., 11.3., 12.2., 12.4., 26. punktā vārdu “Dome” (attiecīgā locījumā) ar vārdu “Daugavpils valstspilsētas pašvaldības iestāde "Daugavpils pašvaldības centrālā pārvalde"” (attiecīgā locījumā),

4. Izteikt noteikumu 15.3. apakšpunktu šādā redakcijā:

“15.3. dāvanu kartēm, pabalstiem vai citiem maksājumiem privātpersonām;”

5. Izteikt noteikumu 15.7. apakšpunktu šādā redakcijā:

“15.7. aktivitātēm, kas saturiski dublējas ar Daugavpils valstspilsētas pašvaldības iestāžu organizētajām aktivitātēm;”,

6. Izteikt noteikumu 21.9. apakšpunktu šādā redakcijā:

“21.9. projekta iesniedzējs ir savlaicīgi nokārtojis līdzšinējās saistības ar Daugavpils valstspilsētas pašvaldību un Daugavpils valstspilsētas pašvaldības iestādi "Daugavpils pašvaldības centrālā pārvalde"”.

7. Izteikt Noteikumu 27.punktu šādā redakcijā:

“27. Sabiedriskajai organizācijai, kura saņēmusi līdzfinansējumu, ir pienākums viena mēneša laikā pēc projekta aktivitāšu noslēguma, bet ne vēlāk, kā līdz kārtējā gada 30. decembrim iesniegt piešķirtā līdzfinansējuma izlietojuma rakstisku atskaiti un maksājumu attaisnojumu dokumentus, vai tās apliecinātas kopijas (čekus, kvītis, pavadzīmes, maksājum uzdevumus, bankas konta izrakstus u.c.), kurās var identificēt preču vai pakalpojumu saņēmēja rekvizītus (nosaukums, reģistrācijas numurs, juridiskā adrese) un informāciju par saimniecisko darījumu.”

**2.§ (83.)**

# Par deleģēšanas līguma un līguma par pašvaldības īpašumu nodošanu

# bezatlīdzības lietošanā noslēgšanu ar SIA „Daugavpils Olimpiskais centrs”

**A.Vasiļjevs, I.Škinčs, R.Golovans, I.Šindina, E.Upeniece**

Pamatojoties uz Valsts pārvaldes iekārtas likuma 40.panta pirmo un otro daļu, 41.panta pirmo daļu un 42.panta pirmo daļu, Sporta likuma 7.panta pirmās daļas 2.punktu, 12.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, trešo, 3.1 un sesto daļu, nodrošinot Pašvaldību likuma 4.panta pirmās daļas 4., 6 un 7.punktā noteikto funkciju izpildi, ievērojot, ka:

saskaņā ar Valsts pārvaldes iekārtas likuma 40.panta pirmo un otro daļu publiska persona var deleģēt privātpersonai (turpmāk — pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk. Privātpersonai pārvaldes uzdevumu var deleģēt ar līgumu; 41.panta pirmo daļu -  Publiska persona var deleģēt pārvaldes uzdevumus, kuru izpilde ietilpst šīs publiskās personas vai tās iestādes kompetencē. Deleģējot pārvaldes uzdevumus, par funkcijas izpildi kopumā atbild attiecīgā publiskā persona. 42.panta pirmo daļu - lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus;

saskaņā ar Pašvaldību likuma 4.panta pirmās daļas 4., 6 un 7.punktu, pašvaldībai ir šādas autonomās funkcijas – gādāt par (..)profesionālās ievirzes izglītības, interešu izglītības pieejamību; gādāt par iedzīvotāju veselību — īstenot veselīga dzīvesveida veicināšanas pasākumus, veicināt sporta attīstību, tostarp uzturēt un attīstīt pašvaldības sporta bāzes;

saskaņā ar Sporta likuma 7.panta pirmās daļas 2.punktu pašvaldība, veicinot veselīgu dzīvesveidu un sporta attīstību savā administratīvajā teritorijā, ir tiesīga uzturēt sporta bāzes un nodrošināt tās ar nepieciešamo aprīkojumu. Sporta likuma 12.panta pirmā daļa paredz- sporta bāzes tiek uzturētas, lai nodrošinātu iedzīvotājiem iespēju nodarboties ar sportu, pašvaldības īpašumā esošās sporta bāzes izmantojamas iedzīvotājiem nepieciešamo pakalpojumu sniegšanai sportā. Sporta likuma 1.panta 1.punkts noteic, ka sporta bāze ir speciāla sportam būvēta vai piemērota būve, kā arī vide (laukumi, celiņi sporta nodarbībām, veselības takas u.tml.);

Publiskas personas finanšu līdzekļu un mantas izšķērdēšanas novēršanas likuma 3.pants paredz pienākumu lietderīgi rīkoties ar finanšu līdzekļiem un mantu, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu; 5.panta otrās daļas 5.punkts paredz, ka publiska persona savu mantu nodod privātpersonai vai kapitālsabiedrībai tai deleģēto valsts pārvaldes uzdevumu pildīšanai, arī publiskas personas pakalpojumu sniegšanai;

ņemot vērā Juridiskā departamenta Kapitālsabiedrību pārraudzības nodaļas izvērtējumu, ka SIA "Daugavpils Olimpiskais centrs” pašvaldības autonomo funkciju, kas noteiktas Pašvaldību likuma 4.panta pirmās daļas 4., 6. un 7.punktā, kā arī Sporta likuma 7.panta pirmās daļas 2.punktā un 12.panta pirmajā daļā paredzēto uzdevumu var veikt efektīvāk (pielikumā - Izvērtējums deleģēšanas līguma noslēgšanai ar SIA “Daugavpils Olimpiskais centrs”), kā arī ņemot vērā atzinumu par SIA „Daugavpils Olimpiskais centrs” rezultatīvajiem rādītājiem 2022.gadā un pieprasīto finansējumu 2023.gadam (pielikumā),

ņemot vērā Daugavpils domes Īpašumu un mājokļu komitejas 2023.gada 16.februāra atzinumu, Izglītības un kultūras jautājumu komitejas 2023.gada 16.februāra atzinumu, Finanšu komitejas 2023.gada 16.februāra atzinumu, , atklāti balsojot: PAR – 11 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, A.Vasiļjevs), PRET – nav, ATTURAS – 2 (J.Lāčplēsis, I.Šķinčs), **Daugavpils valstspilsētas pašvaldības dome** **nolemj:**

1. Noslēgt deleģēšanas līgumu ar SIA "Daugavpils Olimpiskais centrs”, reģistrācijas Nr.40003244634, juridiskā adrese Raiņa iela 31, Daugavpils, par no Pašvaldību likuma 4.panta pirmās daļas 4., 6. un 7.punktā noteiktajām pašvaldības autonomajām funkcijām - *gādāt par profesionālās ievirzes izglītības, interešu izglītības pieejamību; gādāt par iedzīvotāju veselību — īstenot veselīga dzīvesveida veicināšanas pasākumus, veicināt sporta attīstību, tostarp uzturēt un attīstīt pašvaldības sporta bāzes*, izrietošu pārvaldes uzdevumu deleģēšanu, uz 1 (vienu) gadu.
2. Nodot bezatlīdzības lietošanā SIA “Daugavpils Olimpiskais centrs” deleģēšanas līguma izpildei Daugavpils valstspilsētas pašvaldībai piederošos nekustamos īpašumus – sporta bāzes un aktīvās atpūtas objektus (3.pielikums) un tajos esošo kustamo mantuuz 1 (vienu) gadu,bet ne ilgāk kā uz laiku, kamēr SIA “Daugavpils Olimpiskais centrs” veic deleģēto uzdevumu izpildi.
3. Pilnvarot Daugavpils valstspilsētas pašvaldības izpilddirektoru parakstīt deleģēšanas līgumu un līgumu par pašvaldības īpašumu nodošanu bezatlīdzības lietošanā un organizēt to izpildi.
4. Noteikt, ka ar deleģēšanas līguma noslēgšanu spēku zaudē Daugavpils domes 2021.gada 14.oktobra lēmuma Nr.652 „Par pārvaldīšanas līguma un deleģēšanas līguma noslēgšanu ar SIA „Daugavpils Olimpiskais centrs”” 1.punkts.

Pielikumā: 1. Izvērtējums deleģēšanas līguma noslēgšanai ar SIA “Daugavpils Olimpiskais centrs”;

2.Atzinums par SIA „Daugavpils Olimpiskais centrs” rezultatīvajiem rādītājiem 2022.gadā un pieprasīto finansējumu 2023.gadam;

3. SIA „Daugavpils Olimpiskais centrs” nododamo Pašvaldības sporta bāzu un aktīvās atpūtas infrastruktūras objektu saraksts;

4. Deleģēšanas līguma projekts.

**3.§ (84.)**

# Par grozījumiem Daugavpils domes 2018.gada 14.jūnija saistošajos

#  noteikumos Nr.18 “Par nekustamā īpašuma nodokļa piemērošanu

#  Daugavpils pilsētas administratīvajā teritorijā

**V.Kononovs**

Pamatojoties uz likuma “Par nekustamā īpašuma nodokli” 1.panta otrās daļas 9.1 punktu, 3.panta pirmo daļu un 1.4 daļu, 9. panta otro daļu, , atklāti balsojot: PAR – 13 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils valstspilsētas pašvaldības dome nolemj:**

Apstiprināt Daugavpils valstspilsētas pašvaldības domes 2023.gada 17.februāra saistošos noteikumus Nr.1 “Grozījumi Daugavpils domes 2018.gada 14.jūnija saistošajos noteikumos Nr. 18 “Par nekustamā īpašuma nodokļa piemērošanu Daugavpils pilsētas administratīvajā teritorijā””.

Pielikumā: Daugavpils valstspilsētas pašvaldības domes 2023.gada 17.februāra saistošie noteikumi Nr.1 “Grozījumi Daugavpils domes 2018.gada 14.jūnija saistošajos noteikumos Nr.18 “Par nekustamā īpašuma nodokļa piemērošanu Daugavpils pilsētas administratīvajā teritorijā”” un to paskaidrojuma raksts.

**4.§ (85.)**

# Par saistošo noteikumu „Par Daugavpils valstspilsētas pašvaldības

# 2023.gada budžetu” apstiprināšanu

**A.Elksniņš, I.Šķinčs, J.Lāčplēsis, I.Aleksejevs, E.Upeniece,**

Debates: I.Aleksejevs, J.Lāčplēsis

I.Šķinčs izsaka priekšlikumu, no pozīcijas neparedzētiem gadījumiem atvēlēt 20000 *euro* Sabiedrisko iniciatīvu fondu izveidei.

I.Šķinčs atsauc priekšlikumu.

Par balsošanas motīviem: I.Šķinčs, I.Aleksejevs.

Pamatojoties uz Pašvaldību likuma 10.panta pirmās daļas 1.punktu un likuma “Par pašvaldību budžetiem” 16. un 17.pantiem, Daugavpils valstspilsētas pašvaldības domes Finanšu komitejas 2023.gada 16.februāra atzinumu, , atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – 1 (J.Lāčplēsis), **Daugavpils valstspilsētas pašvaldības dome** **nolemj:**

Apstiprināt Daugavpils valstspilsētas pašvaldības domes 2023.gada 17.februāra saistošos noteikumus Nr.2 “Par Daugavpils valstspilsētas pašvaldības 2023.gada budžetu” .

Pielikumā: Daugavpils valstspilsētas pašvaldības domes 2023.gada 17.februāra saistošie

 noteikumi Nr.2 “Par Daugavpils valstspilsētas pašvaldības 2023.gada budžetu”.

**5.§ (86.)**

# Par grozījumiem Daugavpils domes 2023.gada 9.februāra lēmuma Nr.37

#  “Par finansējuma piešķiršanu Sporta organizācijām”

**A.Vasiļjevs**

Pamatojoties uz Pašvaldību likuma 10.panta pirmās daļas 21.punktu un Daugavpils domes 2021.gada 14.oktobra noteikumu Nr.6 “Kārtība, kādā tiek piešķirts finansējums sporta organizācijām” 35.punktu, Daugavpils valstspilsētas pašvaldības domes Izglītības un kultūras jautājumu komitejas 2023.gada 16.februāra atzinumu, Daugavpils valstspilsētas pašvaldības domes Finanšu komitejas 2023.gada 16.februāra atzinumu, , atklāti balsojot: PAR – 13 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils valstspilsētas pašvaldības dome** **nolemj:**

Izdarīt Daugavpils domes 2023.gada 9.februāra lēmumā Nr.37 “Par finansējuma piešķiršanu Sporta organizācijām” grozījumu un izteikt 2.pielikumā “Finansējuma piešķiršana 8.1.minētām sporta organizācijām no pašvaldības budžeta (2023. – 2024.gadā)” 3. un 4.aili šādā redakcijā:

|  |  |  |  |
| --- | --- | --- | --- |
| 3. | Biedrība „SPEEDWAY GRAND PRIX OF LATVIA” (reģ.Nr.50008097271)Jelgavas iela 54, Daugavpils, LV-5404 | **498 594,00** | **474 500,00** |
| 4. | Biedrība „Volejbola klubs “Ezerzeme”” (reģ.Nr.40008025924) Kandavas iela 17a, Daugavpils, LV-5401 | **100 400,00** | **71 500,00** |

Sēdi slēdz plkst.14.26

Sēdi vadīja:

Domes priekšsēdētājs A.Elksniņš

Protokoliste S.Rimicāne